Publication: Magyar Közlöny
Issue: MK-2003-73 (Year: 2003, Number: 73)
Era: 1990-2004
Section: a 69/2003. (VI. 25.) FVM rendelethez
Paragraph Index: 1303

2. A forgalmi korlátozás szabályai 2.1. Az állatokat a forgalmi korlátozás alá vont telepen (udvaron) belül eredeti helyükön kell tartani, vagy zárt helyen úgy elhelyezni, hogy más állatokkal ne érintkezhessenek. 2.2. Tilos az állatokat a forgalmi korlátozás alatt álló teleprõl (udvarról) kivinni, vagy más állatot oda bevinni. 2.3. A forgalmi korlátozás ideje alatt a teleprõl (udvarról) hús, illetve egyéb állati eredetû termék (a tej kivételével), az elhullott állatok teteme, illetve más állati hulladékok, beleértve a trágyát is, továbbá a takarmány, valamint az eddig fel nem sorolt olyan anyagok, amelyek a TSE terjesztésében szerepet játszhatnak csak ártalmatlanítás céljából, a kerületi fõállatorvos engedélyével szállíthatók ki. 2.4. Szerszámok és egyéb eszközök a kerületi fõállatorvos engedélyével továbbá a takarítást, valamint a külön jogszabályban foglaltak szerint végzett fertõtlenítést követõen szállíthatók ki a teleprõl. 2.5. Az állományhoz tartozó állatok teje a TSE-ben beteg, a TSE-re gyanús, illetve az idegrendszeri tüneteket vagy viselkedészavart mutató egyedek teje kivételével korlátozás nélkül felhasználható. 2.6. A forgalmi korlátozást fel kell oldani, ha a TSE gyanúját a kerületi fõállatorvos a klinikai vizsgálat alapján kizárta, illetve ha az elvégzett laboratóriumi vizsgálatok negatív eredményre vezettek. 2.7. A forgalmi korlátozást fel kell oldani és a betegséget megszûntté kell nyilvánítani, ha a 6. számú mellékletben meghatározott állatokat leölték, és testüket ártalmatlanították. A telepen tárolt olyan takarmány, amely esetében a TSE terjedésének minden lehetõsége kizárható, a teleprõl elszállítható, vagy az újonnan betelepített állatok takarmányozására felhasználható.

Source: https://magyarkozlony.hu/hivatalos-lapok/3b35fff569a6a7751f0d5ef7006789dcd9324942/dokumentumok/4a57c0c31fc362ef078b87e3af7d09266cd5f96d/letoltes